CELEX: 32019R0952
Language: mt
Date: 2019-05-17 00:00:00
Title: Regolament tal-Kunsill (UE) 2019/952 tas-17 ta' Mejju 2019 dwar l-allokazzjoni tal-opportunitajiet tas-sajd taħt il-Protokoll dwar l-implimentazzjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Cape Verde (2019-2024)

12.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 154/31
               
            
         REGOLAMENT TAL-KUNSILL (UE) 2019/952
         tas-17 ta' Mejju 2019
         dwar l-allokazzjoni tal-opportunitajiet tas-sajd taħt il-Protokoll dwar l-implimentazzjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Cape Verde (2019-2024)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Fid-19 ta' Diċembru 2006, il-Kunsill adotta r-Regolament (KE) Nru 2027/2006 (1) biex ikkonkluda l-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Cape Verde (2) (“il-Ftehim”). Il-Ftehim daħal fis-seħħ fit-30 ta' Marzu 2007, ġie mġedded b'mod taċitu u għadu fis-seħħ.
                  
               
                     (2)
                  
                  
                     Il-Protokoll preċedenti ta' dan il-Ftehim skada fit-22 ta' Diċembru 2018.
                  
               
                     (3)
                  
                  
                     Il-Kummissjoni nnegozjat, f'isem l-Unjoni, Protokoll ġdid. Bħala riżultat ta' dawk in-negozjati, il-Protokoll il-ġdid ġie inizjalat fit-12 ta' Ottubru 2018.
                  
               
                     (4)
                  
                  
                     F'konformità mad-Deċiżjoni tal-Kunsill (UE) 2019/951 (3), il-Protokoll dwar l-implimentazzjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Cape Verde (2019-2024) (“il-Protokoll”) ġie ffirmat fl-20 ta' Mejju 2019.
                  
               
                     (5)
                  
                  
                     Jenħtieġ li l-opportunitajiet tas-sajd previsti fil-Protokoll jiġu allokati fost l-Istati Membri għall-perjodu tal-applikazzjoni tal-Protokoll.
                  
               
                     (6)
                  
                  
                     Il-Protokoll se jibda japplika b'mod provviżorju mill-iffirmar tiegħu sabiex ikun żgurat li l-attivitajiet tas-sajd tal-bastimenti tal-Unjoni jinbdew malajr. Għalhekk jenħtieġ li dan ir-Regolament jibda japplika mill-istess data,
                  
               ADOTTA DAN IR-REGOLAMENT:
         
            Artikolu 1
            L-opportunitajiet tas-sajd stabbiliti taħt il-Protokoll dwar l-implimentazzjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Cape Verde (2019-2024) għandhom ikunu allokati fost l-Istati Membri kif ġej:
            
                        (a)
                     
                     
                        bastimenti tas-sajd għat-tonn bit-tartarun:
                        
                                    Spanja:
                                 
                                 
                                    16-il
                                 
                                 
                                    bastiment;
                                 
                              
                                    Franza:
                                 
                                 
                                    12-il
                                 
                                 
                                    bastiment;
                                 
                              
                  
                        (b)
                     
                     
                        bastimenti tas-sajd bil-konz tal-wiċċ:
                        
                                    Spanja:
                                 
                                 
                                    21
                                 
                                 
                                    bastiment;
                                 
                              
                                    il-Portugall:
                                 
                                 
                                    6
                                 
                                 
                                    bastimenti;
                                 
                              
                  
                        (c)
                     
                     
                        bastimenti tas-sajd għat-tonn bil-qasab u x-xlief:
                        
                                    Spanja:
                                 
                                 
                                    8
                                 
                                 
                                    bastimenti;
                                 
                              
                                    Franza:
                                 
                                 
                                    4
                                 
                                 
                                    bastimenti;
                                 
                              
                                    il-Portugall:
                                 
                                 
                                    2
                                 
                                 
                                    bastimenti.
                                 
                              
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Huwa għandu jibda japplika mill-20 ta' Mejju 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta' Mejju 2019.
            
               
                  Għall-Kunsill
               
               
                  Il-President
               
               E.O. TEODOROVICI
            
         
         
            (1)  Regolament tal-Kunsill (KE) Nru 2027/2006 tad-19 ta' Diċembru 2006 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Kap Verde (ĠU L 414, 30.12.2006, p. 1).
         
            (2)  ĠU L 414, 30.12.2006, p. 3.
         
            (3)  Deċiżjoni tal-Kunsill (UE) 2019/951 tas-17 ta' Mejju 2019 dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll dwar l-implimentazzjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Cape Verde (2019-2024) (Ara l-paġna 1 ta' dan il-Ġurnal Uffiċjali).